**OBRAZLOŽENJE UZ DRUGE IZMJENE I DOPUNE PRORAČUNA**

**ISTARSKE ŽUPANIJE ZA 2022. GODINU**

Prijedlog Drugih izmjena i dopuna proračuna Istarske županije za 2022. godinu iznosi 1.732.700.000,00 kn odnosno za 80.100.000,00 kn više u odnosu na Proračun.

|  |  |  |  |
| --- | --- | --- | --- |
| OPIS | PRORAČUN 2022 | RAZLIKA | NOVI PLAN 2022 |
| UKUPNI PRIHODI | 1.546.047.766,42 | 102.031.539,32 | 1.648.079.305,74 |
| VIŠAK PRETHODNIH GODINA | 58.135.233,58 | - 21.931.539,32 | 36.203.694,26 |
| PRIMICI OD FINANCIJSKE IMOVINE I ZADUŽIVANJA | 48.417.000,00 | 0,00 | 48.417.000,00 |
| **UKUPNO RASPOLOŽIVA SREDSTVA** | **1.652.600.000,00** | **80.100.000,00** | **1.732.700.000,00** |
| UKUPNI RASHODI | 1.572.606.127,20 | 75.950.000,22 | 1.648.556.127,42 |
| IZDACI ZA FINANCIJSKU IMOVINU I OTPLATU ZAJMOVA | 79.993.872,80 | 4.149.999,78 | 84.143.872,58 |
| **UKUPNO RASPOREĐENA SREDSTVA** | **1.652.600.000,00** | **80.100.000,00** | **1.732.700.000,00** |

Osnovne značajke Drugih izmjena i dopuna proračuna Istarske županije za 2022. godinu jesu usklađenja programa, aktivnosti i projekata sa prenesenim rezultatom prethodne godine, odlukama o bilančnim pravima decentraliziranih funkcija i procjenom ostvarenja prihoda kako kod proračunskih korisnika tako i kod Istarske županije.

Odlukom o raspodjeli rezultata prenesen je rezultat od 54.880.762,11 kn. Od toga su utvrđeni namjenski manjkovi u visini od 32.155.651,67 kn, zatim namjenski viškovi u iznosu od 18.076.534,54 kn, te nenamjenski viškovi u iznosu od 68.959.879,24 kn. Za namjenske viškove i manjkove je točno utvrđena namjena u Odluci o raspodjeli rezultata i na isti se način ugrađuju u Izmjene i dopune proračuna.

Nenamjenskim viškovima nije utvrđena namjena nego se ona po potrebi ugrađuje u proračun. U Proračunu je već ugrađen nenamjenski višak od 41.050.909,85 kn za razne potrebe a ovim se izmjenama i dopunama proračuna ugrađuje i dodatnih 27.908.969,39 kn. Najvažniji projekti koji se financiraju iz prenesenih sredstava jesu dovršetak izgradnje sustava navodnjavanja Červar Porat Bašarinka, provedba EU projekta KLIK, nabava mobilne dijagnostičke jedinice, dovršetak izgradnje Istarske kuće kaštela u Momjanu. Osim projekata iz prenesenih sredstava povećavaju se sredstava za potpore poljoprivrednicima, sredstva za energente i prijevoz učenika uslijed povećanja cijena energenata i sredstva za zdravstvene preglede zaposlenika kod škola uslijed novog Kolektivnog ugovora.

PRORAČUN PREMA KORISNICIMA

Programi, aktivnosti i projekti koje provode upravna tijela Istarske županije se provode u ukupnom iznosu od 379.798.058,59 kn, što je 22% od ukupnog proračuna. Kod proračunskih korisnika je planirano 1.352.901.941,41 kn što iznosi 78% od ukupnog proračuna.

Razlika između prihoda koje naplati Istarska županija sa rashodima koje provodi čini masu sredstava sa kojom se financiraju proračunski korisnici iz Proračuna, a čine ih prihodi za decentralizirane funkcije koji se naplaćuju iz poreza na dohodak i iz pomoći izravnanja, nenamjenska sredstva sa kojima Istarska županija financira redovnu djelatnost proračunskih korisnika ali i programsku djelatnost.

|  |  |  |  |
| --- | --- | --- | --- |
| OPIS | NOVI PLAN 2022 | ISTARSKA ŽUPANIJA | PRORAČUNSKI KORISNICI |
| UKUPNI PRIHODI | 1.648.079.305,74 | 427.989.632,37 | 1.220.089.673,37 |
| VIŠAK PRETHODNIH GODINA | 36.203.694,26 | 54.880.762,11 | - 18.677.067,85 |
| PRIMICI OD FINANCIJSKE IMOVINE I ZADUŽIVANJA | 48.417.000,00 | 37.417.000,00 | 11.000.000,00 |
| **UKUPNO RASPOLOŽIVA SREDSTVA** | **1.732.700.000,00** | **520.287.394,48** | **1.212.412.605,52** |
| UKUPNI RASHODI | 1.648.556.127,42 | 343.878.853,01 | 1.304.677.274,41 |
| IZDACI ZA FINANCIJSKU IMOVINU I OTPLATU ZAJMOVA | 84.143.872,58 | 35.919.205,58 | 48.224.667,00 |
| **UKUPNO RASPOREĐENA SREDSTVA** | **1.732.700.000,00** | **379.798.058,59** | **1.352.901.941,41** |
| **RAZLIKA** | **0,00** | **140.489.335,89** | **-140.489.335,89** |
| decentralizirana sredstva |  |  | *77.451.693,47* |
| nenamjenska sredstva |  |  | *45.132.580,94* |
| eu fondovi za projekte |  |  | *4.249.452,00* |
| namjenska sredstva |  |  | *5.655.609,48* |
| zaduživanje |  |  | *8.000.000,00* |

PRIHODI ISTARSKE ŽUPANIJE

|  |  |  |  |  |
| --- | --- | --- | --- | --- |
| RAČUN | OPIS | PLAN | RAZLIKA | NOVI PLAN |
| 6 | PRIHODI POSLOVANJA | 399.198.060,37 | 28.357.572,00 | 427.555.632,37 |
| **61** | **PRIHODI OD POREZA** | **152.520.000,00** | **0,00** | **152.520.000,00** |
| 611 | POREZ I PRIREZ NA DOHODAK | 134.200.000,00 | 0,00 | 134.200.000,00 |
| 613 | POREZI NA IMOVINU | 900.000,00 | 0,00 | 900.000,00 |
| 614 | POREZI NA ROBU I USLUGE | 17.420.000,00 | 0,00 | 17.420.000,00 |
| **63** | **POMOĆI IZ INOZEM. I OD SUBJEKATA UNUTAR OPĆEG PRORAČUNA** | **220.241.363,88** | **17.429.670,50** | **237.671.034,38** |
| 632 | POMOĆI OD MEĐUNARODNIH ORGANIZ.TE INSTITUCIJA I TIJELA EU | 12.100.608,04 | 0,00 | 12.100.608,04 |
| 633 | POMOĆI PRORAČUNU IZ DRUGIH PRORAČUNA | 56.594.477,27 | - 3.833.641,04 | 52.760.836,23 |
| 634 | POMOĆI OD IZVANPRORAČUNSKIH KORISNIKA | 7.051.000,00 | 91.680,00 | 7.142.680,00 |
| 635 | POMOĆI IZRAVNANJA ZA DECENTRALIZIRANE FUNKCIJE | 63.199.441,00 | - 608.248,99 | 62.591.192,01 |
| 638 | POMOĆI IZ DRŽ.PRORAČUNA TEMELJEM PRIJENOSA EU SREDSTAVA | 81.295.837,57 | 21.733.880,53 | 103.029.718,10 |
| 639 | PRIJENOSI IZMEĐU PRORAČUNSKIH KORISNIKA ISTOG PRORAČUNA | 0,00 | 46.000,00 | 46.000,00 |
| **64** | **PRIHODI OD IMOVINE** | **17.501.520,00** | **505.597,20** | **18.007.117,20** |
| 641 | PRIHODI OD FINANCIJSKE IMOVINE | 3.600.000,00 | 0,00 | 3.600.000,00 |
| 642 | PRIHODI OD NEFINANCIJSKE IMOVINE | 12.103.520,00 | 505.597,20 | 12.609.117,20 |
| 643 | PRIHODI OD KAMATA NA DANE ZAJMOVE | 1.798.000,00 | 0,00 | 1.798.000,00 |
| **65** | **PRIH.OD UPRAVN.I ADMIN.PRISTOJBI I PR.PO POSEB.PROPIS.I NAKN** | **4.433.250,00** | **- 170.303,58** | **4.262.946,42** |
| 651 | UPRAVNE I ADMINISTRATIVNE PRISTOJBE | 4.433.250,00 | - 194.303,58 | 4.238.946,42 |
| 652 | PRIHODI PO POSEBNIM PROPISIMA | 0,00 | 24.000,00 | 24.000,00 |
| **66** | **PRIHODI OD PRODAJE PROIZV.I ROBE TE PRUŽ.USL.I PRIH.OD DONAC** | **3.112.806,60** | **10.518.657,09** | **13.631.463,69** |
| 661 | PRIHODI OD PRODAJE PROIZVODA I ROBE TE PRUŽENIH USLUGA | 630.000,00 | 0,00 | 630.000,00 |
| 663 | DONACIJE OD PRAVNIH I FIZIČKIH OSOBA IZVAN OPĆEG PRORAČUNA | 2.482.806,60 | 10.518.657,09 | 13.001.463,69 |
| **68** | **KAZNE, UPRAVNE MJERE I OSTALI PRIHODI** | **1.389.119,89** | **73.950,79** | **1.463.070,68** |
| 683 | OSTALI PRIHODI | 1.389.119,89 | 73.950,79 | 1.463.070,68 |
| 7 | PRIHODI OD PRODAJE NEFINANCIJSKE IMOVINE | 434.000,00 | 0,00 | 434.000,00 |
| **71** | **PRIHODI OD PRODAJE NEPROIZVEDENE DUGOTRAJNE IMOVINE** | **434.000,00** | **0,00** | **434.000,00** |
| 711 | PRIHODI OD PRODAJE MATERIJALNE IMOVINE-PRIRODNIH BOGATSTAVA | 434.000,00 | 0,00 | 434.000,00 |
| **SVEUKUPNO** | | **399.632.060,37** | **28.357.572,00** | **427.989.632,37** |

Smanjenje prihoda od pomoći iz proračuna se u najvećem dijelu odnosi na umanjenje planiranih uplata od Državnog zavoda za statistiku za 4 mil.kn za popis stanovnika. U tijeku sastavljanja proračuna nije bilo izvjesno da li će se završiti provođenje popisa stanovnika u 2021. godini te je isti planiran u Proračunu 2022. Obzirom da su sve isplate izvršene u prosincu 2021. nema potrebe planirati ova sredstva

Bilančna prava za financiranje decentraliziranih funkcija smanjena su u ukupnom iznosu za 840.000,00 kn za financiranje ogrjeva koji sada prelazi u nadležnost jedinica lokalne samouprave. Pravo korisnika na naknadu ne nestaje, nego obveza isplate naknade prelazi iz nadležnosti županija na gradove.

Povećavaju se planirani prihodi od APPRRR-a, odnosno usklađuju se sa očekivanim uplatama a zaključno sa ispostavljenim zahtjevima temeljenima na privremenim i konačnom situacijom za izvršene radove na izgradnji sustava navodnjavanja Červar Porat Bašarinka.

Namjenska sredstva se usklađuju sa stvarno očekivanim prihodima. Planiraju se i sredstva od Kaštijuna za dug po neuplaćenim obvezama sufinanciranja otplate kredita.

PRIHODI PRORAČUNSKIH KORISNIKA

|  |  |  |  |  |
| --- | --- | --- | --- | --- |
| RAČUN | OPIS | PLAN | RAZLIKA | NOVI PLAN |
| 6 | PRIHODI POSLOVANJA | 1.146.264.204,56 | 73.548.305,71 | 1.219.812.510,27 |
| **63** | **POMOĆI IZ INOZEM. I OD SUBJEKATA UNUTAR OPĆEG PRORAČUNA** | **457.872.485,71** | **7.104.839,06** | **464.977.324,77** |
| 634 | POMOĆI OD IZVANPRORAČUNSKIH KORISNIKA | 11.412.047,05 | - 4.492.495,21 | 6.919.551,84 |
| 636 | POMOĆI PROR.KORISN.IZ PRORAČUNA KOJI IM NIJE NADLEŽAN | 406.840.770,58 | 14.549.969,78 | 421.390.740,36 |
| 638 | POMOĆI IZ DRŽ.PRORAČUNA TEMELJEM PRIJENOSA EU SREDSTAVA | 39.619.668,08 | - 3.023.435,51 | 36.596.232,57 |
| 639 | PRIJENOSI IZMEĐU PRORAČUNSKIH KORISNIKA ISTOG PRORAČUNA | 0,00 | 70.800,00 | 70.800,00 |
| **64** | **PRIHODI OD IMOVINE** | **167.647,00** | **0,00** | **167.647,00** |
| 641 | PRIHODI OD FINANCIJSKE IMOVINE | 167.647,00 | 0,00 | 167.647,00 |
| **65** | **PRIH.OD UPRAVN.I ADMIN.PRISTOJBI I PR.PO POSEB.PROPIS.I NAKN** | **77.018.989,50** | **2.238.838,18** | **79.257.827,68** |
| 652 | PRIHODI PO POSEBNIM PROPISIMA | 77.018.989,50 | 2.238.838,18 | 79.257.827,68 |
| **66** | **PRIHODI OD PRODAJE PROIZV.I ROBE TE PRUŽ.USL.I PRIH.OD DONAC** | **100.642.980,35** | **4.479.286,54** | **105.122.266,89** |
| 661 | PRIHODI OD PRODAJE PROIZVODA I ROBE TE PRUŽENIH USLUGA | 98.149.539,73 | 3.823.508,59 | 101.973.048,32 |
| 663 | DONACIJE OD PRAVNIH I FIZIČKIH OSOBA IZVAN OPĆEG PRORAČUNA | 2.493.440,62 | 655.777,95 | 3.149.218,57 |
| **67** | **PRIHODI IZ NADLEŽ.PRORAČUNA I OD HZZO-a TEMELJ.UGOVOR.OBVEZA** | **503.952.102,00** | **59.475.341,93** | **563.427.443,93** |
| 673 | PRIHODI OD HZZO-A NA TEMELJU UGOVORNIH OBVEZA | 503.952.102,00 | 59.475.341,93 | 563.427.443,93 |
| **68** | **KAZNE, UPRAVNE MJERE I OSTALI PRIHODI** | **6.610.000,00** | **250.000,00** | **6.860.000,00** |
| 683 | OSTALI PRIHODI | 6.610.000,00 | 250.000,00 | 6.860.000,00 |
| 7 | PRIHODI OD PRODAJE NEFINANCIJSKE IMOVINE | 151.501,49 | 125.661,61 | 277.163,10 |
| **72** | **PRIHODI OD PRODAJE PROIZVEDENE DUGOTRAJNE IMOVINE** | **151.501,49** | **125.661,61** | **277.163,10** |
| 721 | PRIHODI OD PRODAJE GRAĐEVINSKIH OBJEKATA | 101.501,49 | 85.641,61 | 187.143,10 |
| 723 | PRIHODI OD PRODAJE PRIJEVOZNIH SREDSTAVA | 50.000,00 | 40.020,00 | 90.020,00 |
| **SVEUKUPNO** | | **1.146.415.706,05** | **73.673.967,32** | **1.220.089.673,37** |

Proračunski korisnici usklađuju vlastite i namjenske prihode prema stvarnim mogućnostima naplate, te prihode za financiranje redovne djelatnosti od Državnog proračuna za povećanja plaća kod škola i od HZZO za zdravstvene ustanove.

RASHODI ISTARSKE ŽUPANIJE

**OBRAZLOŽENJA**

U nastavku se daju obrazloženja po pojedinim projektima, aktivnostima, programima za koja se dodatno osiguravaju sredstva ovim izmjenama i dopunama proračuna.

***Sustav navodnjavanja Červar Porat Bašarinka***

Projekt izgradnje Sustava javnog navodnjavanja Červar Porat - Bašarinka europski je projekt razvoja navodnjavanja na 555 hektara poljoprivrednih površina za stotinjak krajnjih korisnika na području grada Poreča i općine Tar-Vabriga, ukupne vrijednosti 125 mil. kuna, te predstavlja trenutno najveću investiciju u sustave navodnjavanja u Republici Hrvatskoj.

Ovom je projektu, putem Programa ruralnog razvoja RH 2014.-2020., Agencija za plaćanja u poljoprivredi, ribarstvu i ruralnom razvoju dodijelila maksimalni iznos potpore od 102.363.214,65 kuna, koji se financira kroz Europski poljoprivredni fond za ruralni razvoj (85%) i proračun RH (15%). Razlika sredstava osigurana je ugovornim odnosima sa Hrvatskim vodama u visini od 5,2 mil. kn i Ministarstvom regionalnog razvoja i fondova EU u visini od 4,4 mil. kn, a preostala sredstva osiguravaju se proračunom Istarske županije u ukupnom iznosu od 13 mil.kn, od čega je do sada utrošeno 4,9 mil. kn te planirani troškovi u ovoj godini iznose 8,1 mil. kn.

Projekt je započet 30. lipnja 2017. godine. Radovi su dovršeni u travnju ove godine, a u tijeku je priprema Sustava za provedbu tehničkog pregleda i ishodovanje uporabne dozvole, kao i provedba ostalih aktivnosti EU projekta, sa rokom završetka do 31. siječnja 2023. god.

***Potpore u poljoprivrednom sektoru***

Upravni odjel za poljoprivredu, šumarstvo, lovstvo, ribarstvo i vodno gospodarstvo pokrenuo je Program potpore u poljoprivredi i ruralnom razvoju na području Istarske županije za razdoblje od 2022. do 2027. odnosno započelo se sa de minimis potporama u poljoprivrednom sektoru.

Zbog svih nepredviđenih situacija: poskupljenje energenta, elementarnih nepogoda, COVID-19 i drugih neprilika uvelike se otežala proizvodnja Istarskih poljoprivrednika. Stoga Upravni odjel za poljoprivredu, šumarstvo, lovstvo, ribarstvo i vodno gospodarstvo

Istarske županije predviđa dodatna sredstva, te ukupno raspoloživa sredstva iznose 1,0 mil.kn. Potpore će moći koristiti male mljekare za sufinanciranje troškova sabiranja mlijeka, poljoprivrednici za sufinanciranje uzgoja kastrata Istarskog goveda (Boškarin), za sufinanciranje za obnavljanje stočnog fonda autohtonih pasmina – Istarska koza i Istarska ovca, uzgajivači pčelari, ekološki proizvođači.

***Mobilna dijagnostička jedinica***

Projekt Mobilne dijagnostičke jedinice ima za cilj unaprjeđenje sustava ranog otkrivanja karcinoma dojke u Istarskoj županiji.

U Istarskim domovima zdravlja još je 2005. godine uveden model ranog otkrivanja karcinoma dojke, nabavom analognih mamografskih uređaja u svim ispostavama. Iako se tada radilo o jednom od najkvalitetnijih sustava u RH, radni procesi i tehnologija iznimno su napredovali te danas u dijagnostici bolesti dojke standard čine digitalni mamografi s tomosintezom.

Stoga je u Istarskim domovima zdravlja nedavno započeo s radom novi digitalni mamograf s tomosintezom, tzv. 3D mamograf, koji je smješten u ispostavu Pazin, budući da je zbog geografskog položaja dostupan najvećem broju žena. Mamograf istih karakteristika ima i Opća bolnica Pula, tako da Istra danas ima 2 vrhunska mamografska aparata, koji prema kriterijima radiološke struke, u potpunosti zadovoljavaju potrebe za radiološkim pregledima dojki u Istarskoj županiji.

Kako bi povećali odaziv žena na preventivne preglede, Istarski domovi zdravlja žele nabaviti još jedan digitalni mamograf s tomosintezom koji će biti instaliran u vozilu, tzv. mobilni mamograf. Time bi se omogućila dostupnost mamografskih pregleda u svim dijelovima Istre. Istarski domovi zdravlja navode kako se model mobilnih mamografija u razvijenim zemljama koristi dugi niz godina (npr. u Sloveniji, koja ima za cca 50% bolji odaziv na mamografske preglede).

Cijena jednog vrhunskog mamografskog uređaja sa svim naprednim softverskim funkcionalnostima, zajedno sa specijalnim vozilom je cca 2,5 milijuna kuna s PDV- om.

Kod žena koje imaju gusto tkivo dojki (skoro 40%) mamografija nije dovoljna i za pouzdanu dijagnostiku je potreban i ultrazvučni pregled ili magnetska rezonanca, obzirom da se trećina karcinoma u gustom žljezdanom tkivu dojki ne vidi mamografijom, ali se vidi ultrazvukom. Gusto žljezdano tkivo je jedan od najznačajnijih rizikofaktora za razvoj malignih promjena dojki (70% karcinoma se javlja u gustom žljezdanom tkivu dojki).

Automatiziran Ultrazvuk Dojki (ABUS) je metoda koja koristi ultrazvučnu tehnologiju, razvijena je kao dodatna odnosno suplementarna metoda preventivnoj mamografiji. Pregled na samom uređaju odrađuju radiološki tehnolozi (kao i mamografiju), te dobiveni digitalni materijal nakon softverske obrade formira 3D dijagnostičke projekcije, koje radiolog naknadno očitava na radnoj stanici, često zajedno sa 3D mamografijom. Studije pokazuju da je dijagnostička točnost kombinacije 3D mamografije i ABUS za oko 30% viša u odnosu na samu 3D mamografiju, kod žena sa gustim žljezdanim tkivom.

Cijena takvog UZV uređaja je cca 1,2 milijuna kuna s PDV- om, što znači da bi vrijednost kompletnog sustava bila cca 3,7 milijuna kuna s PDV- om.

U Istarskim domovima zdravlja ističu kako sami uređaji ne mogu unaprijediti kvalitetu dijagnostike, čime su posvećeni Istarski domovi zdravlja i što uključuje sustavnu brigu o kadrovima, edukaciju, evaluaciju, istraživanje i permanentne organizacijske prilagodbe.

Konačni cilj je stvoriti visokokvalitetan sustav dijagnostike bolesti dojke koji će biti na nivou najuspješnijih EU zemalja, kako period od postavljanja sumnje na maligni proces do početka liječenja ne bi bio duži od 13 dana, kao što danas postiže Slovenija.

Iz svega navedenog zaključuje se da cilj unaprjeđenja sustava ranog otkrivanja karcinoma dojke u Istarskoj županiji nije nabava uređaja nego uspostava kvalitetnog cjelovitog sustava koji će dati željeni rezultat: smanjiti smrtnosti od karcinoma dojke u Istri za cca 20 %.

***Povećanje sredstava za naknade za mrtvozorstvo***

Odlukom o naknadi za rad županijskih mrtvozornika 2005. godine naknada za pregled umrlih osoba bila je određena u iznosu od 200,00 kuna neto po jednom pregledu, dok je 2014. izmijenjena na način da se određuje kako visina naknade iznosi 220 kuna neto po jednom pregledu. Početkom 2020. godine Povjerenstvo za nadzor nad radom mrtvozornika predložilo je da se plaćanje mrtvozorenja podigne na 260,00 kuna po jednom pregledu. Prijedlog se temeljio na analizi tadašnjih potreba i na osnovi podataka plaćanja u drugim županijama, od kojih se u nekima se već tada plaćalo i do 350,00 kuna po jednom pregledu. Prijedlog nije prihvaćen uslijed provođenja restriktivnih mjera štednja uslijed štetnih utjecaja pandemije korona virusa COVID-19.

Tijekom 2021. godine utrošeno je 716.265,00 kn (81.265,00 kn više od planiranog) na mrtvozorenja djelomično zbog povećanja broj smrti u kući radi pandemije koronavirusa COVID-19. (skoro 200 više mrtvozorenja nego u predpandemijsko vrijeme), a velikim dijelom i zbog putnih troškova plaćenih mrtvozornicima koji moraju putovati u druge gradove na mrtvozorenje zbog nedostatka mrtvozornika. Naknada za troškove prijevoza županijskih mrtvozornika učinjenih u svrhu pregleda umrlih osoba od 2014. godine iznosi 2,00 kuna po prijeđenom kilometru.

Osiguravaju se sredstva za povećanje naknade za pregled umrlih osoba na iznos od 260,00 kuna po jednom pregledu.

***Izmjene i dopune financijskih planova zdravstvenih ustanova***

U nastavu se obrazlažu najvažnije izmjene plana kod zdravstvenih ustanova. Specijalna bolnica Martin Horvat Rovinj iz ostvarenog viška iz vlastitih prihoda u visini od 2.231.160,85 kn planira ulaganje u zgrade, kao dio višegodišnjeg projekta obnavljanja i renoviranja zgrada u sklopu bolnice.

Nastavni zavod za javno zdravstvo povećava sredstva od HZZO-a za usluge izvršene u 2021. godini a prihod je naplaćen u 2022. u iznosu od 7 mil.kn. Na rashodovnoj strani se usklađuju sredstva za isplatu plaća i materijalnih rashoda. Iz vlastitih prihoda se planiraju sredstva u visini od 500.000,00 kn te će se utrošiti na manje zahvate adaptacije stare zgrade.

Istarski domovi zdravlja također povećavaju sredstva od HZZO i vlastita sredstva u ukupnom iznosu od 10,4 mil.kn a koristi se za pokrivanje svih vrsta rashoda.

***Kuća kaštela Momjan***

Projekt Kuća istarskih kaštela – Casa dei castelli Istriani u Momjanu je višegodišnjeg karaktera, odvija se modularno sukladno financijskim priljevima, a realizirat će se poštujući financijske mogućnosti te će sustavno obuhvatiti niz radova koji će u konačnici rezultirali funkcionalnim prostorom. Radovi na rekonstrukciji sufinanciraju se sredstvima Istarske županije i Grada Buja.

S projektom se započelo 2019. godine. Tijekom 2020.g. zgotovljeni su, sukladno sklopljenom Ugovoru o javnoj nabavi radova svi radovi na rekonstrukciji građevine pretežito gospodarske namjene. U sklopu faze 1. obavljeni su slijedeći radovi na rekonstrukciji građevine: pripremni radovi i radovi rušenja, zemljani radovi, betonski i armirano betonski radovi, tesarski radovi, armirački radovi, zidarski radovi, bravarski radovi, hidroizolatesarski radovi, krovopokrivački radovi, fasaderski radovi, stolarski radovi, limarski radovi te instalacije I. faze.

Stvoreni su preduvjeti i obavile su se sve pripremne radnje za obavljanje daljnjih radova na projektu (Faza 2.) tijekom 2021. godine.

Druga faza obuhvaća građevinsko - obrtničke radove, instalaterske radove (strojarske instalacije, vodovod i kanalizacija, elektroinstalacije) te vanjsko uređenje (uređenje dvorišta).

Treća faza obuhvaća građevinsko obrtničke radove i instalaterske radove (elektroinstalacije, hidroinstalacije i strojarske instalacije).

Povezanost na EU projekt: Strateški TAKE IT SLOW projekt odobren je u okviru programa INTERREG VA ITALIJA HRVATSKA 2014.-2020. s ciljem povećanja dostupnosti baštine te razvoja sporog i održivog turizma. Kroz projekt se osmišljava postav i nabavlja oprema za Kuću kaštela namijenjena inovativnoj višejezičnoj multimedijskoj interpretaciji kulturne rute svih istarskih kaštela koja će se promovirati putem virtualne stvarnosti, videa, izložbe, 3D povijesnih rekonstrukcija, VR naočala, Brailleeovog pisma i 3D modela kaštela. Financijska vrijednost projekta TAKE IT SLOW jest 1.869.750,00 kn.

Cilj osnivanja Kuće kaštela je zaštita, valorizacija i promocija zajedničke sjevernojadranske kulturne baštine kaštelima i s njima povezane baštine srednjevjekovnih gradova središnje Istre, kao temelj za nove turističke proizvode i sadržaje. Radi se o izgradnji Kuće istarskih kaštela, sanaciji, rekonstrukciji i adaptaciji zgrade u Momjanu s ciljem osiguranja prostora za rad Kuće istarskih kaštela. Prostor se dijeli na četiri cjeline: prizemlje namijenjeno pružanju informacija i glavnom multimedijalnom prikazu; stepenište namijenjeno interaktivnoj interpretaciji; prvi kat namijenjen umjetničkim i znanstveno istraživačkim posjetima; drugi kat osmišljen kao izložbeni prostor i multifunkcionalna dvorana.

Osim navedenog Kuća kaštela biti će polivalentnii kulturni centar za širu društvenu zajednicu Momjanštine u kojem će se istraživati i predstavljati lokalna materijalna i nematerijalna baština.

Projekt zajednički financiraju Istarska županija i Grada Buje u cca omjeru 60% naspram 40%. nakon dovršetka gradnje Kuće kaštela ona postaje sastavni dio Povijesnog i pomorskog muzeja koji njome upravlja.

Predviđeni datum otvaranja je: 1. srpnja 2022. godine

***KLIK provođenje eu projekta***

Traženo povećanje potrebno je radi osiguranja plaćanja dijela Istarske županije za financiranje radova rekonstrukcije i dogradnje Centra za Kompetentno cjeloživotno razvijanje Inovativnih znanja i vještina u sektoru ugostiteljstva i turizma Pula – KLIK Pula. Naime, postupak javne nabave za radove proveden je u 2020. godini. Pristiglo je ukupno 6 ponuda za izvođenje radova, od kojih je cijena najniže ponuda bila veća od procijenjene vrijednosti nabave. Zbog nedostatka financijskih sredstava i epidemije COVID-19 donesena je odluka o poništenju. Prvenstveno iz razloga što Naručitelj ne može osigurati znatnija dodatna sredstva izvan EU financiranja pristupilo se izradi 2. izmjene i dopune projektne dokumentacije. Kroz proračun EU projekta za izvođenje radova je osigurano ukupno 26.937.500,00 kn sa PDV-om te je potrebno maksimalno se približiti osiguranim sredstvima uz zadržavanje svih EU ciljeva projekta. U tu svrhu izrađena je strukovna revizija kompletne postojeće projektne dokumentacije i elaborata, na temelju koje je izrađena 2. izmjena i dopuna glavnog projekta, te je u tijeku postupak ishodovanja 2. izmjene i dopune građevinske dozvole.

***Povećanje troškova osnovnih i srednjih škola***

Na povećanje troškova kod osnovnih i srednjih škola utjecale su dvije promjene: primjena novog Kolektivnog ugovora i povećanje cijena energenata.

Novi kolektivni ugovor za državne službenike i namještenike je potpisan 6. svibnja 2022. godine. Njime je između ostalog propisano povećanje osnovice plaće za četiri posto, povećanje naknade prijevoza, povećanje iznosa za sistematske preglede.

Plaće se financiraju iz državnog proračuna, Ministarstva znanosti i obrazovanja i ovim izmjenama i dopunama proračuna se povećavaju sredstva kod osnovnih škola za 5,7 mil.kn, kod srednjih škola za 4,4 mil.kn, odnosno sveukupno 10,1 mil.kn.

Povećana je visina naknade prijevoza zaposlenika po prijeđenom kilometru od 1,00 kune na 1,35 kuna. Prijevoz zaposlenika osnovnih škola financira se iz državnog proračuna, dok se prijevoz zaposlenika srednjih škola financira se iz decentraliziranih sredstava.

Povećan je iznos za sistematske preglede s 500 na 1200 kuna. Navedeno pravo ostvaruju svi službenici i namještenici do 50 godina starosti svake 3 godine, a zaposlenici iznad 50 godina starosti svake 2 godine.

Cijene svih energenata su se drastično povećale, pa uslijed tih povećanja potrebno je osigurati dodatna sredstva za financiranje električne energije, plina i lož ulja, prijevoza učenika osnovnih škola kojima je osnivač Istarska županija.

Dio povećanja se financira iz decentraliziranih sredstava, ali kako su ta sredstva ograničena Odlukama Vlade RH a troškovi prelaze zadane financijske okvire, nedostatna sredstava su planirana u iznosu od 1.656.045,96 kn za energente iz nenamjenskih sredstava, te za putne troškove 918.052,10 kn iz decentraliziranih sredstava prethodnih godina.

***Rješavanje predmeta legalizacije***

U proračun su uvrštena sredstva koja se odnose na sklapanje sporazuma sa JLS Puljštine u cilju sufinanciranja rada službenika za rješavanje predmeta legalizacija na području JLS potpisnica (Općine: Marčana, Ližnjan, Fažana, Barban i Svetvinčenat).

Nastavno na uspješno provedene Sporazume o sufinanciranju rada službenika koji obavljaju poslove legalizacije na područjima JLS Poreštine (ukupno 773 predmeta) i Bujštine (ukupno 531 predmet), putem kojih je na svakom području zaposleno po 2 dva službenika na određeno vrijeme na razdoblje od 12 mjeseci (2021./2022.), te su u roku iz Sporazuma uspješno pokrenuti svi predmeti legalizacija na tim područjima, pripremljen je prijedlog sklapanja predmetnog Sporazuma za područje Puljštine.

Na području Puljštine najveći je broj neriješenih predmeta legalizacija u IŽ, njih 2.498, te je sklapanje predložene suradnje u zajedničkom interesu JLS na čijem području su izgrađene nezakonito izgrađene zgrade i tijela graditeljstva Istarske županije nadležnog za postupanje po zahtjeva za ozakonjenje tih zgrada. Rješavanjem predmetnih zahtjeva ozakonjenja JLS ili ostvaruju značajne prihode (30 % sredstva naknade za zadržavanje nezakonito izgrađene zgrade u prostoru, komunalni doprinos, komunalna naknada, porez na kuće za odmor i dr.) ili se ostvaruju pretpostavke za uklanjanjem nezakonito izgrađenih zgrada, dok se tijelu graditeljstva daje prostor za usmjeravanjem kadra na raspolaganju u rješavanje redovnih predmeta, čime se posljedično postiže veća efikasnost u rješavanju istih.

***Usklađivanje plaća proračunskih korisnika sa odredbama Aneksa Kolektivnog ugovora***

Aneks br.4 Kolektivnog ugovora za zaposlene u jedinicama lokalne samouprave i upravnim odjelima Istarske županije potpisan je 04. studenog 2021. godine. Osim upravnih tijela Istarske županije obveznici primjene Kolektivnog ugovora jesu slijedeći proračunski korisnici: Javna ustanova Natura Histrica, Javna ustanova Regionalni koordinator Istarske županije za EU programe i fondove, Istarsko veleučilište, te muzeji.

U proračunu nisu bila osigurana sredstva za povećana prava iz Kolektivnog ugovora, te se ovim izmjenama i dopunama osiguravaju potrebna sredstva.